Masar ta ayyana dokar ta-baci | Labarai | DW | 10.04.2017
Masar ta ayyana dokar ta-baci
Hare-hare kan majami'u sun sanya gwamnatin Masar kafa dokar ta-baci a kasar a kokarin shawo kan rigimar tsaro da ke tayar da hankali a kasar.
Shugaba Abdel Fattah Al Sisi na kasar Masar, ya ayyana dokar ta-baci na watanni uku a kasar, bayan hare-haren boma-bomai kan wasu majami'u biyu na kasar a jiya Lahadi. Shugaban na Masar ya sanar da dokar ta-bacin ne cikin jawabin da ya yi bayan ganawa da majalisar tsaro.
Hare-haren da kungiyar IS ta dauki alhakin kaddamar da su a biranen Tanta da kuma Alexandria, sun haddasa asarar akalla rayuka 44 na mabiya addinin Kirista da ke ibada a majami'un. Dokar dai yanzu ta kara wa jami'an tsaron kasar karfin gudanar da bincike da kuma kame ba tare la'akari da 'yancin zirga-zirga yadda aka saba ba.
Dama dai wani bangaren da kungiyar ke da karfi cikinsa a kasar, na karkashin wannan dokar. Kasar ta Masar dai ta sha fuskantar makamancin wannan matakin na tsawon shekaru, sai dai tsohon shugaba Mohamed Morsi ya cire shi cikin shekarar 2012.
Kwanan wata 10.04.2017
Mawallafi Muntaqa Ahiwa
Rahotanni masu dangantaka Masar
Muhimman kalmomi Masar, Dokar ta-baci, Bom, Kirista
Permalink https://p.dw.com/p/2axzH
Masar ta tsawaita dokar tabaci 04.07.2017
Shugaba Abdel-Fattah al-Sisi dai ya sanya dokar tabaci bayan kai hari kan wasu majami'u biyu na wasu mabiya darikar Coptic harin da 'yan ta'adar IS suka yi ikirari na kai shi.
Zartar da hukuncin kisa a Masar 02.01.2018
A cewar hukumomin kasar ta an zartas da wani hukuncin kisa akan wasu 'yan ta'adda hudu a yau da aka samu da laifin ta'addanci tun ashekara ta 2015.
An yi jana'izar Kiristocin da aka kashe a wasu tagwayen hare-hare a Masar 10.04.2017
Akalla mutane 44 aka kashe a hare-haren ta'addancin da aka kai kan Kiristocin da ke zama tsiraru a kasar ta Masar a wasu birane biyu.